
Parlamentul  României

Camera  Deputaţilor

                                                             Bucureşti, 13.11.1998

                                                                                                  Nr. 865/XVIII/3

BIROUL PERMANENT

AL CAMEREI DEPUTAŢILOR

DOMNULUI PREŞEDINTE

ION DIACONESCU

Vă remitem, în anexă, Raportul asupra dezbaterii şi avizării pe fond a proiectului de Lege privind aprobarea Ordonanţei Guvernului nr.115/1998 pentru aderarea României la Convenţia internaţională din 1979 privind căutarea şi salvarea pe mare, adoptată la Conferinţa internaţională din 1979 privind căutarea şi salvarea pe mare, organizată de Organizaţia Maritimă Internaţională la Hamburg în perioada 9 – 27 aprilie 1979.

Acest proiect de lege face parte din categoria legilor ordinare.

         PREŞEDINTE,                                   SECRETAR,

       Dan Ioan Popescu                                  Ioan Bivolaru

Exp.parlam.

Titu Prodan

R A P O R T

asupra dezbaterii şi avizării proiectului de Lege privind aprobarea Ordonanţei Guvernului nr.115/1998 pentru aderarea României la Convenţia internaţională din 1979 privind căutarea şi salvarea pe mare, adoptată la Conferinţa internaţională din 1979 privind căutarea şi salvarea pe mare, organizată de Organizaţia Maritimă Internaţională la Hamburg în perioada 9 – 27 aprilie 1979

Cu adresa nr.344/29.10.1998 de la Cabinetul Secretarului General  comisia noastră a fost sesizată în fond pentru dezbaterea şi avizarea acestui proiect de lege,  conform cu art.86 din Regulamentul Camerei Deputaţilor, însoţit fiind de Avizul favorabil al Consiliului Legislativ, cu observaţii şi propuneri.

A fost adoptat de Senat la data de 26.10.1998.

Potrivit art.61 din acelaşi Regulament am solicitat şi am primit avize favorabile, fără observaţii şi amendamente, de la Comisia pentru politică externă şi de la Comisia juridică, de disciplină şi imunităţi.

Întrunită în şedinţa din 11.11.1998, comisia a examinat, în prezenţa iniţiatorului, proiectul de lege supus dezbaterii unde, ţinând seama de avizele aferente acestuia, a putut constata următoarele:

- face parte din categoria legilor ordinare şi nu contravine prevederilor constituţionale;

- potrivit normelor tehnice de elaborare legislativă reformularea titlului conform propunerii pertinente din Avizul Consiliului Legislativ, nepreluat în textul adoptat de Senat, este în beneficiul legii;

- prin aderarea României la Convenţia S.A.R. se realizează armonizarea legislaţiei româneşti în domeniu (O.G. nr.42/1997, Cap.IV, Secţ.III) la legislaţia Uniunii Europene, care prin Directiva 83/419/EEC a adoptat recomandarea Consiliului din 25 iulie 1983 privind ratificarea sau aderarea tuturor ţărilor din Uniunea Europeană la aceasta;

- conform Acordului de asociere la Uniunea Europeană, România este obligată să-şi armonizeze legislaţia şi în acest domeniu.

În acest context, comisia a hotărât să acorde aviz favorabil proiectului de lege dezbătut şi-l propune spre aprobare Camerei Deputaţilor, cu următoarele propuneri şi observaţii:

1. Titlul legii să fie reformulat astfel:

“Lege privind aprobarea Ordonanţei Guvernului nr.115/1998 pentru aderarea României la Convenţia internaţională (S.A.R.) din 1979 privind căutarea şi salvarea pe mare, adoptată la Hamburg la 27 aprilie 1979, în cadrul Conferinţei internaţionale privind căutarea şi salvarea pe mare, (Hamburg 9 – 27 aprilie 1979)”.

2. Pentru eliminarea unor inadvertenţe faţă de textul autentic al Acordului semnat de părţi în limba engleză, comisia recomandă iniţiatorului să revadă, înaintea publicării în Monitorul Oficial, textul examinat tradus în limba română.

                PREŞEDINTE,                                 SECRETAR,

             Dan Ioan Popescu                                Ioan Bivolaru

Exp. Parlam.

Titu Prodan

